ועדת העבודה, הרווחה והבריאות, כנסת 19, פרוטוקול מספר 336, 2014-12-02 15:00

חיים כץ: צהריים טובים.

חיים כץ: היום יום שלישי בשבוע, י' בכסלו, 2 בדצמבר 2014.

חיים כץ: אני מתכבד לפתוח את יישבת ועדת העבודה, הרווחה והבריאות בנושא הצעת חוק הודעה בהליכי מיון וקבלה לעבודה, התשע"ה-2014 של חבר הכנסת חיים כץ.

חיים כץ: בדיון הקודם אמרנו שנעשה הרבה דברים, אבל מה לעשות – הכנסת התפזרה.

חיים כץ: יחד עם זה אני רוצה להדגיש שהצעת החוק הזאת לא מדברת על מסעדות.

חיים כץ: מוציאה מסעדות, מוציאה מפעלים עד 20 עובדים.

<נעה בן שבת: במסעדות זה אומר גם השף במסעדה?

חיים כץ: השף במסעדה.

חיים כץ: כל מה שנוגע למסעדה מוציאים החוצה.

חיים כץ: מוציאה עסקים קטנים עד 20 עובדים שזה מכסה 40,000 מפעלים במדינת ישראל; מתייחסים למתן תשובה רק למי שהוזמן לראיון או עבר מבחני פילת.

<נעה בן שבת: ואם הוא יוזמן לבדיקת פוליגרף או לתחקיר ביטחוני, זה לא נחשב?

חיים כץ: לא, אז הוא היה מוזמן לראיון, הושקע כסף.

מיקי רוזנטל: או לראיון או למבחני מיון.

חיים כץ: אף אחד לא נשלח לפוליגרף אם הוא לא עבר ראיון.

חיים כץ: לא לוקחים מישהו ומשלמים לפוליגרף 800 שקל - -

מיקי רוזנטל: זה מבחן מיון.

מיקי רוזנטל: זה סוג של מיון.

חיים כץ: הוא לא נשלח לפוליגרף.

חיים כץ: אף בעל עסק לא משקיע על פוליגרף במצב כזה.

<נעה בן שבת: אז למה אנחנו לא יכולים להישאר בהגדרה הנוכחית?

חיים כץ: כי היינו צריכים לשבת עם המשרדים.

חיים כץ: אני יודע שהכנסת מתפזרת, אז אני רוצה להיות אקסטרה לארג' יותר ממה שהתכוננתי להיות עם המשרדים.

<נעה בן שבת: אז אתה בעצם אומר שאנחנו מדברים על ראיון או בחינה בהשתתפות העובד.

חיים כץ: בחינה שהעובד השתתף בה.

חיים כץ: מה רצית, שאמא שלו תשתתף?

חיים כץ: בחינה בהשתתפות מי?

<נעה בן שבת: בסדר, אני רק רוצה.

<נעה בן שבת: שלא יגידו - -

חיים כץ: יש גבול לשאלות.

חיים כץ: הוא לא יקבל תשובה אם הוא לא היה במבחן.

חיים כץ: אם השכן שלו היה במבחן הוא לא צריך לקבל תשובה.

חיים כץ: יש למישהו משהו להגיד?

<אורי שיינין: אני מאגף תקציבים.

<אורי שיינין: הייתה סוגיה נוספת שעלתה בדיון הקודם, האם זה ייכנס לחוק הגברת האכיפה או לא.

<אורי שיינין: אנחנו ביקשנו שלא.

חיים כץ: לא ייכנס לחוק הגברת אכיפה.

<נעה בן שבת: זאת אומרת לא יטילו על זה עיצום כספי.

חיים כץ: לא יטילו עיצום כספי.

חיים כץ: יש לעוד מישהו משהו להגיד?

<הילה רענן: אני ממשרד הכלכלה.

<הילה רענן: אנחנו עם האוצר בעניין הזה – אנחנו גם מבקשים שלא יהיה עיצום כספי.

חיים כץ: אמרתי שלא.

<הילה רענן: אוקיי.

<בשארה פראן: אני מנציבות שירות המדינה.

<בשארה פראן: בהמשך להערות שלך, שזה ייכנס לנוסח כי זה לא תואם - -

חיים כץ: ייכנס לנוסח.

חיים כץ: היא תנסח.

<נעה בן שבת: מה לא נכנס לנוסח?

חיים כץ: נועה, דברי אלי.

<נעה בן שבת: אני לא יודעת מה הוא אמר.

חיים כץ: הוא אמר שכל ההערות שלי ייכנסו לנוסח.

<נעה בן שבת: הנושא של המסעדות - - -

חיים כץ: כן.

חיים כץ: כל מה שהערתי בהערות, ושלא יחול עיצום כספי.

חיים כץ: יש עוד מישהו?

<נעמי היימין- רייש: אנחנו מבקשים להגדיל מעל 20 עובדים.

<נעמי היימין- רייש: 20 עובדים זה עסק קטן.

<נעמי היימין- רייש: אנחנו מבקשים שההחרגה תחול על עסקים עד 50 עובדים.

חיים כץ: לא.

<נעה בן שבת: יש מספר של 25 עובדים שחלה עליו החובה לפרסום תקנון הטרדה מינית, אם אני לא טועה.

חיים כץ: אוקיי.

חיים כץ: אז שיהיה 25 עובדים.

<הילה רענן: משרד הכלכלה יצטרך לבדוק את זה.

חיים כץ: אין לכם זמן.

חיים כץ: תוכלו להצביע נגד או להגיש הסתייגויות.

<הילה רענן: אז נגיש הסתייגות בעניין הזה.

חיים כץ: בסדר גמור.

<נעה בן שבת: אדוני, זה חל גם על עובדי קבלן?

חיים כץ: לא, זה לא חל על חברות קבלניות.

<נעה בן שבת: אנחנו חשבנו לשלב את הנוסח בחוק הודעה לעובד (תנאי עבודה).

חיים כץ: באיזה יום אנחנו?

<נעה בן שבת: הנוסח שהנחתי פה היום כבר עושה את הדבר הזה.

חיים כץ: לכם זה מפריע?

<דן אורן: לא.

<הילה רענן: לנו גם לא.

חיים כץ: בסדר, לא מפריע לי.

<נעה בן שבת: עוד הערה שקיבלנו מההסתדרות.

<נעה בן שבת: יש אפשרות היום לקבוע סוגי עובדים במקומות עבודה שהוראות חוק זה לא יחולו עליהם.

<נעה בן שבת: זה השר באישור ועדת העבודה, הרווחה והבריאות.

<נעה בן שבת: בהתייעצות עם ארגוני העובדים הם ביקשו - - -

חיים כץ: לא, ממש לא.

חיים כץ: אחרי שהבהרנו הכול נעבור להקראה.

חיים כץ: אני רוצה שזה יונח מחר על שולחן הכנסת.

<נעה בן שבת: אני אשתדל מאוד, אדוני, אני לא מתחייבת.

חיים כץ: אין ברירה.

<נעה בן שבת: אני אעשה מאמץ, אבל אני לא יכולה להתחייב.

חיים כץ: אין ברירה, נעה, אין ברירה.

<נעה בן שבת: אני רק לא יכולה להתחייב.

<נעה בן שבת: אני מבינה את לחץ הזמנים.

חיים כץ: אז תביאי את כל עורכי הדין שיש לך - -

<נעה בן שבת: שאין לי.

חיים כץ: את כל מי שיש לך.

חיים כץ: שלא יהיה בבית.

חיים כץ: שיהיה פה וינסח.

<נעה בן שבת: אני לא יכולה להביא.

חיים כץ: את לא יכולה?

<נעה בן שבת: היא בחופשת לידה, אני לא יכולה.

חיים כץ: לא בחופשת לידה.

חיים כץ: אבל אלה שבחופשות אחרות - -

<נעה בן שבת: אני לא יכולה להביא בחופשת מחלה.

חיים כץ: אז בשביל מה אנחנו באים לעבוד פה?

<נעה בן שבת: אדוני, אני אעשה כל מאמץ.

<נעה בן שבת: אני לא מבינה למה אנחנו צריכים לעמוד במצב כזה שעכשיו אני צריכה להזכיר מה כל אחד - -

חיים כץ: כי מפזרים את הכנסת.

חיים כץ: יש לנו פה ארבעה חוקים: חוק אומנה, חוק הגדלת מיסוי, החוק הזה וביטוח לאומי, שאין ברירה – מפזרים את הכנסת.

חיים כץ: זה לא בימים רגילים.

חיים כץ: בימים רגילים הכול בסדר.

חיים כץ: תעברי להקראה.

חיים כץ: אני אדבר עם יולי אדלשטיין שיביא יועצים משפטיים.

<נעה בן שבת: (הקראה):

חיים כץ: תורידי את זה ל-60 יום.

<נעה בן שבת: אחת לחודשיים לפחות?

חיים כץ: כן.

חיים כץ: דיברתי עם האוצר, והם אמרו שזה מקובל עליהם.

חיים כץ: לא עם הפקידים, כנראה.

<נעה בן שבת: (הקראה):

<נעה בן שבת: סליחה, אדוני, אני רוצה להוסיף: מה שתיקנו קודם משאיר שהחוק כולו לא חל על עובד שמועסק לתקופה של פחות מ-30 ימים.

<נעה בן שבת: אנחנו מוסיפים: "עובד שמועסק בענף ההסעדה", ואנחנו מדברים על מקומות עבודה שמעסיקים פחות מ-25 עובדים.

חיים כץ: בסוגריים "עסקים קטנים".

חיים כץ: אתמול הם היו אצלי אז למדתי מה זה עסקים קטנים.

מיקי רוזנטל: ההגדרה היא לא רק מספר העובדים?

חיים כץ: לא, למדתי כמה כסף משיתים עליהם.

חיים כץ: מה רוצים לעשות להם בדמי טיפול.

<נעה בן שבת: 25 עובדים זה המדד.

חיים כץ: לפי בקשתך בחוק הטרדות מיניות.

<נעה בן שבת: (הקראה):

<נעה בן שבת: את סעיף אנחנו 7 מוחקים כי הוא סעיף העיצום הכספי.

<נעה בן שבת: אנחנו מתקנים את החוק להגברת האכיפה של דיני עבודה בתוספת השנייה:

<דן אורן: למה מורידים את זה?

<נעה בן שבת: מורידים את פסקה (1) שהיא בעניין העיצום הכספי, ואנחנו נשארים עם פסקה (2) שהיא רק שינוי טכני של שם החוק.

<נעה בן שבת: כיוון שאנחנו משנים פה את שם החוק ל"חוק הודעה לעובד ולמועמד לעבודה" - -

<דן אורן: אה.

חיים כץ: משרד המשפטים, אתה מסכים.

חיים כץ: אתה נחמד.

<דן אורן: נדיב מצדי.

חיים כץ: אתה אקסטרה-לארג'.

חיים כץ: לא יודע מה קרה.

<דן אורן: ברוח הלארג'יות של היושב-ראש.

<נעה בן שבת: (הקראה):

<נעה בן שבת: אני רוצה להבהיר שכל התיקונים האלה מתקנים את שם החוק, אבל גורמים לכך שלא יהיו עבירות מנהליות ולא תהיה עבירה פלילית - -

חיים כץ: בסעיפים האחרים.

<דן אורן: זה משהו טכני לחלוטין.

חיים כץ: מצוין.

<נעה בן שבת: (הקראה):

<נעה בן שבת: אנחנו צריכים לקבוע תוך כמה ימים הוא ייכנס לתוקפו; תוך כמה זמן אנחנו רוצים שאנשים יתחילו לשלוח הודעות?

חיים כץ: כמה זמן זה ייקח?

<נעה בן שבת: נראה לי שאם מיום הפרסום קובעים תקופה של 30 ימים זה מאפשר להיערך.

חיים כץ: מיום הפרסום 45 יום.

חיים כץ: שלושה חודשים?

חיים כץ: אמרנו 45 יום.

<נעה בן שבת: אמרת 60 ימים.

<נעה בן שבת: תוך חודשיים, סליחה.

חיים כץ: אמרתי 45 יום.

<נעה בן שבת: לא, החוק ייכנס לתוקפו 45 ימים מיום פרסומו; מיום התחילה אדם שכבר עבר הליכי מיון, אנחנו צריכים לתת להם זמן למסור את ההודעה, אז זה יהיה תוך חודשיים מיום התחילה.

חיים כץ: מאה אחוז.

חיים כץ: מי בעד הצעת החוק כפי שהוקראה?

חיים כץ: מי נגד?

חיים כץ: בעד החוק – פה-אחד

חיים כץ: נמנעים – אין

חיים כץ: הוועדה אישרה את הצעת החוק ברוב של כל חברי הכנסת שנמצאים פה – שלושה במספר.

חיים כץ: אני מקווה שהוא יספיק לעלות למליאה בקריאה השנייה והשלישית, ויירשם בספר החוקים של מדינת ישראל.

חיים כץ: תודה רבה, הישיבה נעולה.